IVL วอลุ่มหนา-บวก 2% สวน XD ปันผล 0.35 บ. จ่าย 23 พ.ค.นี้ ฟากโบรกฯเชียร์ซื้อเป้า 62 บ.
IVL วอลุ่มหนา-บวก 2% สวน XD ปันผล 0.35 บ. จ่าย 23 พ.ค.นี้ ฟากโบรกฯเชียร์ซื้อเป้า 62 บ.
IVL วอลุ่มหนา-บวก 2% สวน XD ปันผล 0.35 บ. จ่าย 23 พ.ค.นี้ ฟากโบรกฯเชียร์ซื้อเป้า 62 บ.
8 พ.ค. 2562

ผู้สื่อข่าวรายงานว่า บริษัท อินโดรามา เวนเจอร์ส จำกัด (มหาชน) หรือ IVL ณ เวลา 15.45 น. อยู่ที่ระดับ 48.25 บาท เพิ่มขึ้น 1.00 บาท หรือ 2.12% สูงสุดที่ระดับ 48.25 บาท ต่ำสุดที่ระดับ 46.75 บาท มูลค่าการซื้อขาย 1.55 พันล้านบาท

โดยราคาหุ้น IVL ปรับตัวขึ้นสวนภาวะตลาดและวันขึ้นเครื่องหมาย XD ไม่ได้รับสิทธิปันผลในวันนี้ (8 พ.ค.62) ซึ่งบริษัทจ่ายปันผลงวดดำเนินงานวันที่ 1 ม.ค. 2561 – 31 ธ.ค. 2561 อัตราการจ่ายปันผลเป็นเงินสด 0.35 บาทต่อหุ้น วันที่จ่ายปันผล 23 พ.ค. 2561
อย่างไรก็ตามทั้งนี้ในวันที่หุ้นขึ้นเครื่องหมาย XD ราคาหุ้นส่วนใหญ่จะปรับตัวลดลงตามจำนวนเงินปันผล เนื่องจากนักลงทุนจะไม่เข้าซื้อหุ้นในวันที่ไม่ได้รับปันผล แต่อย่างไรก็ตามราคาของ IVL สามารถปรับตัวขึ้นได้ ดังนั้นเท่ากับว่าผู้ถือหุ้นจะได้รับผลตอบแทนจากการถือหุ้นทั้งจากส่วนต่างของราคาหุ้นที่ปรับตัวขึ้นในวันนี้ อีกทั้งยังได้รับผลตอบแทนในรูปของปันผลหากทำการขายหุ้นภายหลังจากวันขึ้นเครื่องหมาย XD
บล.ฟินันเซีย ไซรัส ระบุในบทวิเคราะห์วันนี้ (8พ.ค.62) ว่า บริษัท อินโดรามา เวนเจอร์ส จำกัด (มหาชน) หรือ IVL แม้ว่าผู้บริหารจะปรับเป้า EBITDA ปีนี้ลง 10-15% เหลือ US$1.49-1.59 พันล้าน โตจากปีก่อน 9% (เป้าเดิมโต 20%) เพราะมาร์จิ้นของธุรกิจ MEG และ IPA ยังอ่อนแอ แต่กำไรก็ผ่านจุดต่ำสุดไปแล้วในไตรมาส1/62
ช่วงที่เหลือของปีจะดีขึ้นมากจากธุรกิจ Fibers ที่แข็งแกร่ง โรงงาน EO-EG ในสหรัฐกลับมาเดินเครื่องตั้งแต่ 2 พ.ค. และธุรกิจ PTA และ PET มีกำลังผลิตเพิ่มขึ้นจากการซื้อกิจการในปีก่อน และมีมาร์จิ้นสูงเพราะความต้องการสูงแต่ supply จำกัด